חומרים חדשים ולא מוכרים

חלק ניכר ממה שמובא בספר הוא חדש לגמרי. למשל, בספר מובאות עדויות שנמסרו לחברי אונסקו"פ באופן חשאי ולא פורמאלי ואותרו במסמכי הוועדה בארכיון האו"ם בניו יורק. למשל ראיונות ומפגשים עם כמה אישים פלסטינים שבאופן רשמי החרימו את הוועדה. כמו כן יש שם תיעוד של מפגשים לא פורמליים שעל פי הספר תרמו לגיבוש עמדותיהם של חברי הוועדה.

הספר מפרט את דיוני הוועדה הפנימיים ואת כל חקירת הוועדה על סמך מסמכים ראשוניים מארכיונים רבים – הדיון הפנימי בוועדה והחקירה לא מופיעים, עד כמה שידוע לי, בשום פירסום אחר. כך לדוגמא עולה מהספר שבדיון פנימי של הוועדה חלק מחברי הוועדה התכוונו להמליץ על חלוקת הארץ באופן שבחלק מהארץ תוקם מדינה ליהודים ושאר השטח, שלא ייכלל במדינה היהודית, יסופח לעבר הירדן. בסופו של דבר הוועדה העדיפה להמליץ על חלוקה לשתי מדינות ריבוניות ועצמאיות ולהצניע את הדעה של מי שסברו שעדיף שלא להקים מדינה ערבית. העמדה הזו לא מוכרת והוא חידוש של המחקר הנוכחי.

חומרים מוכרים מזווית חדשה

הגעת ספינת המהגרים הבלתי ליגאלית "אקסודוס" וגירוש הנוסעים בה לגרמניה זכתה כבר לכמה התייחסויות במחקר. כולל התייחסו לשאלה האם ועד כמה השפיעה פרשה זו על המלצת חברי הוועדה להקים מדינה יהודית. אולם במחקר הנוכחי יש זווית מיוחדת לפרשה מוכרת. הפרשה מתוארת על סמך שני מקורות שלא זכו לחשיפה. מסמכיהם האישיים של חברי אונסקו"פ ודיון פנימי של הוועדה. חלק מחברי הועדה צפו בהגעת אקסודוס לנמל חיפה וגם שוחחו עם קצינים בריטיים שהיו מעורבים בהשתלטות על הספינה ועם היהודים שהיו בספינה.

 פרשה מוכרת נוספת שמתבררת בספר מזווית חדשה ולא מוכרת היא מעורבות ועדת אונסקו"פ בפרשת חטיפת הסמלים הבריטים בידי אצ"ל.

התקופה שנבחנת כאן בספר -שלהי המנדט הבריטי בארץ - היא תקופה שנבחנה במחקרים רבים. אולם הזווית שמובאת כאן בספר- ועדת החקירה של האו"ם והמקורות הייחודיים שעליהם הספר נסמך-מסמכי האו"ם והמסמכים האישיים של חברי הוועדה- מאירים את התקופה הזאת באור חדש ולא מוכר.

1. התשובה היא כן באופן חד משמעי. יש כאן תרומה חשובה של פרשה שהייתה קריטית בתהליך שהוביל את האו"ם לקבל את החלטת החלוקה (שהובילה מבחינות רבות להקמת מדינת ישראל) אולם למרות זאת פרק זה לא נחקר בהיקף הראוי לו -עד כה.

2. זה קשור בעיקר ללימודי המזרח התיכון. באופן משני ליחב"ל, מדעי המדינה. לימודי ישראל, היסטוריה יהודית. שואה, Conflict resolution

3. העניין בסכסוך הישראלי ערבי הוא תמיד גבוה. יתר על כן, בשנים האחרונות ה29 בנובמבר זוכה לאיזכורים רבים בתקשורת וזאת כיוון שהפלסטינים הפכו את התאריך הזה (היום בו התקבלה תכנית החלוקה ב 1947) ליום בו האו"ם מציין את International Day of Solidarity with the Palestinian People– האירוע הזה גורם לכך שהעניין בהחלטת החלוקה לא פוחת על ציר הזמן ואולי אף עולה. עוד ניתן לציין כי תוכנית המאה של טראמפ שהכילה החלטת חלוקה חדשה שוב העלתה את העיסוק ב "חלוקה" Partition

בעקבות הסכמי אברהם והנורמליזציה של ישראל עם כמה מדינות ערב, גדל הענין בנושא. הסדר היסודי ההוא מ1947 הוא נקודת התייחסות מוכרת שעולה, בהקשר של כל הסדר מדיני בסכסוך הערבי ישראלי

4. הארצות של הנציגים השונים שחלק מהם הם אנשים מאוד ידועים בארצם. למשל הנציג הקנדי רנד שהיה שופט עליון וכן הנציג השוודי וגם אחרים. גם הסיפור של התמיכה של חלק מהמדינות בחלוקה – אלה סיפורים חשובים מאוד בחלק מהמדינות ששלחו נציגים לאונסקו"פ-למשל באורוגואי וגאוטמאלה, בקנדה, שוודיה. הסיפור של החלוקה מאוד ידוע שם אבל הדרך לשם (אונסקו"פ) פחות מוכרת, או לא מוכרת כלל.

כמו כן הספר יעניין קוראים בבריטניה. בריטים רבים מוזכרים בספר. למשל שר החוץ בווין, הנציב העליון האחרון אלן קנגהאם ועוד. ארצות הברית מוזכרת גם היא בספר לא מעט וכך גם ברית המועצות. פעילותן של שתי מעצמות העל אלה זוכות לתיאור על סמך מסמכים מהארכיונים שלהם. התרומה של שתי המעצמות האלה להחלטת החלוקה הייתה דרמטית והחלק שלהם בפרשה המתוארת בספר אינו מוכר ולפיכך צפוי לעניין

5. קורסים בתולדות הסיכסוך הישראלי ערבי, האו"ם, יישוב סכסוכים, הסטוריה יהודית, לימודי ישראל ושואה (בשל העיסוק בסוגיית העקורים/העפלה)

6. אני מוצא את הקונספט והמתודולוגיה שהמחבר מציע כמועיל ביותר לבחינת הפרשה. הספר הוא סקירה כרונולוגית של האירועים (כפי שניתן היה לצפות) אולם ברצוני לציין לטובה את המתודולוגיה של המחבר שחותרת לתאר הן את פעילותה של ועדת החקירה כמכלול והן את כל אחד מנציגיה כפרטים. בכדי לתאר כל אחד מהנציגים בנפרד המחבר איתר את המסמכים האישיים של רוב הנציגים וכך יכל לעמוד על עמדותיהם האישיות האמיתיות. כמו כן בספר כמה "תחנות ביקורת" שנועדו לבחינה פרטנית של כל אחד מהנציגים בנפרד. זה חידוש מתודולוגי מעניין שמתאים ביותר לבחינה של גוף כמו אונסקו"פ

9. הספר הזה יהווה מקור רלבנטי להיסטוריונים גם בעוד שנים רבות. כפי שכתבתי במענה לשאלה 3 למרות שמדובר בנושא היסטורי הנושא הנחקר בו עדיין מהדהד על סדר היום הבינלאומי.

10. המחבר רכש לו כבר שם בינלאומי בכל הנוגע להתמחותו בראשית מעורבות האו"ם בסכסוך בארץ ישראל. הספר הקודם שלו שיצא בהוצאה שלכם ומאמרים שהוא פירסם בעברית ובאנגלית לא מותירים ספק באשר ליכולות שלו ולהתאמה שלו לכתוב את הספר המוצע כאן.

11. ניתן להתרשם מאוד מהמקורות הראשוניים המגוונים של הספר שחלקם מארכיונים שנחשבים בתחום כנדירים כגון ארכיונים בשוודיה, הודו, צ'כוסלובקיה, הולנד, אוסטרליה, קנדה. המאמץ הרציני להוסיף את המקורות האלה למקורות המוכרים בתחום שלנו – מסמכים בריטים, אמריקאים וציוניים- ראוי לציון.

12 . כתוב ברמה גבוהה ומתאימה לשוק.

13. הסדר, התכנים, והמקורות נראים לי טובים ומספקים. הסדר הגיוני, ההתיחסות גלובלית ככל הניתן לנושא.

14. Chapter 10: “Eleven Committees of One”: The Personal Views of UNSCOP’s Members

הפרק הזה הוא ייחודי למדי, וחושף מימד שלא היה מוכר. גם הפרק שבא אחריו- על המעצמות הוא פרק חזק. בפרק זה המחבר מראה שבניגוד למה שניתן היה לצפות- שהמעצמות ישפיעו על אונסקופ -התהליך ההסטורי היה הפוך: אונסקופ היא שהשפיעה על המעצמות ודירבנה אותן לתמוך בחלוקה.

15. אין פרק כזה

16. הספר היחיד שאני חושב שקרוב למחקר המוצע כאן הוא הספר של Yehoshua Freundlich מחורבן לתקומה - המדיניות הציונית מתום מלחמת־העולם השנייה ועד הקמת מדינת ישראל, שפורסם בעברית בלבד ש-1994. יש בו פרק שעוסק באונסקו"פ ומתמקד במדיניות הציונית כלפי הוועדה. זה פרק אחד בלבד מתוך הספר. הספר הזה לא מגיע אפילו לחלק קטן מהמקורות שיש בספרו של בן-דרור ולא מתיימר לסקור את הפרשה הזאת בהיקף ובעומק של הספר המוצע כאן. לסיכום, למעשה אין, למיטב ידיעתי, עבודה שמתחרה בספר המוצע כאן.

17. עניתי בתשובה הקודמת

20. לפרסום ספר זה יש חשיבות רבה. פירסומו באנגלית וחשיפתו לקהל בינלאומי תוסיף לנושא, שזוכה להתייחסות רבה בדיון הפופולרי, בסיס אקדמי, מאוזן, ממוסמך ומתועד היטב. התבוננות על אחת מהפרשיות שבהם הקהילה הבינלאומית עשתה שינוי משמעותי תוך התבוננות עליה מכל הזוויות האפשריות.